উইন্ডোজ ফোনের মুক্তির পর মাইক্রোসফট ২০১১ এবং ২০১২ সালে করপোরেশনের লোগো, পণ্য, পরিষেবা ও ওয়েবসাইটকে মেট্রো ডিজাইন ভাষায় পরিবর্তনের মাধ্যমে পণ্যসারির রিব্র্যান্ডিঙের উদ্যোগ নেয়। মাইক্রোসফট এ সময় কম্পিউটার ও ট্যাবলেট কম্পিউটার উভয়ের জন্য উপযোগী করে জুন ২০১১ সালে উইন্ডোজ ৮ প্রকাশ করে। ১৩ সেপ্টেম্বরে ডেভেলপার প্রাকদর্শন প্রকাশিত হয়, যেটি পরবর্তীতে ২৯ ফেব্রুয়ারি ২০১২তে ভোক্তা প্রাকদর্শন দ্ধারা প্রতিস্থাপিত হয়, এবং মেতে জনসাধারণের জন্য উন্মুক্ত হয়। সারফেস ১৮ জুনে প্রকাশ করা হয়, এটাই মাইক্রোসফটের তৈরী প্রথম কোন হার্ডওয়্যার। ২৫ জুনে মাইক্রোসফট সামাজিক যোগাযোগ নেটওয়ার্ক ইয়ামার ১২০ কোটি মার্কিন ডলারে কিনে নেয়। জিমেইলের সাথে প্রতিযোগিতার দৌড়ে ৩১ জুলাইয়ে তারা আউটলুক ওয়েবমেইল পরিষেবার সূচনা করে। ৪ সেপ্টেম্বর ২০১২ সালে মাইক্রোসফট উইন্ডোজ সার্ভার ২০১২ বাজারে ছাড়ে। 

জুলাই ২০১২ সালে মাইক্রোসফট তার ৫০% স্বত্ব এমএসএনবিসির কাছে বিক্রি করে দেয়। ২৬ অক্টোবর ২০১২ সালে মাইক্রোসফট উইন্ডোজ ৮ ও উইন্ডোজ সারফেস ল্যাপটপ বাজারে ছাড়ে। এর তিনদিন পর বাজারে আসে উইন্ডোজ ফোন। ২৯ মার্চ ২০১৩ সালে মাইক্রোসফট একটি প্যাটেন্ট ট্র্যাকার লঞ্চ করে। 

আগস্ট ২০১২ সালে নিউ ইয়র্কের পুলিশ বিভাগ মাইক্রোসফটের সাথে নিউ ইয়র্ক শহরের নজরদারির জন্য ডোমেইন অ্যাওয়ারনেস সিস্টেম তৈরীর জন্য মাইক্রোসফটের সাথে অংশীদারিত্বে আসে।
কিনেক্ট নামে মাইক্রোসফটের ডিজাইন করা একটি মোশন-সেন্সিং ভিডিও গেম কন্ট্রোলার, যেটি ২০১০ সালে প্রথম মুক্তি পায়, ২০১৩ সালের এক্সবক্স ওয়ানের জন্য আবার হালনাগাদ করা হয়। 

জুলাই ২০১৩ সালে মাইক্রোসফট ঘোষণা দেয় তারা তাদের ব্যবসায়কে অপারেটিং সিস্টেম, অ্যাপলিকেশন, ক্লাউড ও ডিভাইস নামে চারটি ব্যবসায় বিভাগে পুনসংগঠিত করবে। এবং এরপর আগের সমস্ত বিভাগের কর্মচারী ও অন্যান্য সম্পত্তি চারটি বিভাগে চলে আসবে। ৩ সেপ্টেম্বর ২০১৩ সালে মাইক্রোসফট ৭০০ কোটি ডলারে নকিয়ার মোবাইল বিভাগ কিনে নিতে রাজী হয়, এমি হুদের প্রধান আর্থিক কর্মকর্তা হিশেবে দায়িত্ব নেয়ার পরপরই এটা হয়। 

২০১১-২০১৪: উইন্ডোজ ৮/৮১, এক্সবক্স ওয়ান, আউটলুক, ও সারফেস পণ্যসমূহ
২০১৪–বর্তমান: উইন্ডোজ ১০, মাইক্রোসফট এজ ও হোলোলেন্স
সদরদপ্তরসমূহ
ইতিহাস